Metsanduslikele EL toetustele pole ühelgi puhul vaja riigieelarve rahadest lisa küsida. Toetatava töö teeb metsaomanik ise ära või maksab investeeringute puhul oma osa ise kinni. Riigilt, so. ministeeriumilt, oodatakse vaid asjatundlikku ja võimalikult vähese bürokraatiaga toetustingimuste vahendamist, sh. pädevat võõrkeeltest tõlkimise oskust. Uskuge, asjamehed ja ametnikud - Brüsseli raha läheks õigesse kohta, kui tingimused oleksid lihtsamad. Vaja rohkem usaldada ja vajadusel üle kontrollida.  Metsaomanikud pole süüdi, et praegu toetusrahasid piisavalt ei kasutata. Takistused on ministeeriumides, riigivalitsejates ja ametnikes.